# Troika Games

### от Уикипедия, свободната енциклопедия

Troika Games
Основана: | 1998, фалира през 2005
Седалище: | Ървайн, САЩ
Служители: | Между 30 и 60
Продукти: | Arcanum, ToEE, Bloodlines
Уеб сайт: | Troika Games (архив)

Troika Games или Тройка Геймс е вече несъществуваща американска компания за разработка на компютърни игри.

## [редактиране] История

Фирмата е основана от Джейсън Андерсън, Тим Кейн и Леонард Боярски, трима от създателите на Fallout, след като те напускат Interplay през 1998. Новосформираният екип скоро започва работа по дебютната си игра под крилото на Vivendi Universal и Sierra Studios. 3 години по-късно на пазара се появява Arcanum: Of Steamworks and Magick Obscura, ролева игра в свят разкъсан между технологията и магията. Въпреки сравнително слабите продажби играта моментално се превръща в класика и получава изключително позитивни ревюта от всички по-големи западни гейминг списания и уебстраници. По това време в Troika вече работят по втората си игра - The Temple of Elemental Evil. Тя отново е ролева, но този път действието се развива в Greyhawk, един от световете във вселената на Dungeons & Dragons. Играта се появява на пазара през 2003 и е приета много добре от почитателите на жанра. Няколко месеца преди ToEE да се появи на пазара от компанията обявяват, че работят по нов проект - отново ролево заглавие, но този път в мрачния свят на World of Darkness. Vampire: The Masquerade - Bloodlines използва графичния енджин на Half-Life 2 и пренася играча в една страховита версия на Лос Анджелис, където хора и вампири съжителстват заедно. Продуктът е забавян неколкократно и в крайна сметка се появява на пазара в практически незавършена версия, което налага постоянното обновяване на играта с пачове с цел премахване на стотиците бъгове. Troika обявява фалит само 4 месеца след излизането на Bloodlines, като основните причини са слабите продажби на досегашните игри и липсата на интерес към следващото заглавие на компанията (пост-апокалиптична игра в стил Fallout) от страна на големите разпространители.

## [редактиране] Продукти

- Arcanum: Of Steamworks and Magick Obscura (2001)
- The Temple of Elemental Evil (2003)
- Vampire: The Masquerade - Bloodlines (2004)
- Неименувана пост-апокалиптична ролева игра - прекратена (2005)

## [редактиране] Факти

- Отличителна черта за всички игри на компанията е наличието на множество секрети и скрити шеги, включително препратки към Fallout, както и събития от реалния свят.

## [редактиране] Вижте още

- Black Isle Studios
- Bioware
- Obsidian Entertainment

## [редактиране] Външни връзки

- Terra Arcanum

Взето от „http://bg.wikipedia.org../../../t/r/o/Troika_Games_c416.html“.

Категории: Софтуерни компании | Компании от САЩ

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- Svenska